L 1/8 De Europæiske Fællesskabers Tidende 3. 1. 98 RÅDETS BESLUTNING af 18. december 1997 om fastsættelsen af størrelsen af Fællesskabets finansielle bidrag for 1997 til udgifterne til de svenske myndigheders udsætning af laksesmolt (98/2/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til akten vedrørende Østrigs, Finlands og Sveriges tiltrædelse, særlig artikel 125, og ud fra følgende betragtninger: Efter tiltrædelsesaktens artikel 125 skal Rådet med kvalifi- ceret flertal på forslag af Kommissionen hvert år fastsætte Fællesskabets finansielle bidrag til de kompetente svenske myndigheders udsætning af laksesmolt; denne finansielle godtgørelse vurderes på baggrund af den balance, der eksisterede umiddelbart før Sveriges tiltræ- delse; efter Rådets forordning (EØF) nr. 2210/80 af 27. juni 1980 om indgåelse af aftalen mellem Det Europæiske Økono- miske Fællesskab og Sveriges regering om visse foranstalt- ninger til forøgelse af laksebestanden i Østersøen (!) skal størrelsen af Fællesskabets bidrag være lig med de svenske myndigheders faktiske udgifter i forbindelse med opdræt, mærkning og udsætning af den mængde smolts, der er nødvendige til at frembringe den mængde laks, som svarer til den ikke-gensidige kvote, der er tildelt Fælles- skabet i den svenske fiskerizone i det år, for hvilket bidraget betales; Kommissionen har modtaget anmodningen fra Sverige om finansiel bistand fra Fællesskabets side for 1997; denne anmodning er lig med den, der blev indgivet for 1994; for 1997 har Den Internationale Østersø-fiskerikommis- sion anbefalet en TAC for laksebestanden i Østersøen og den del, der skal tildeles Fællesskabet; () EFT L 226 af 29. 8. 1980, s. 7. denne TAC for 1997 er blevet reduceret; den svenske anmodning er derfor blevet genbehandlet i lyset heraf; størrelsen af Fællesskabets finansielle bidrag er blevet beregnet ved en forholdsmæssig anvendelse af denne reduktion på den ikke-gensidige kvote, Sverige skulle have tildelt Fællesskabet, hvis den bilaterale aftale fortsat havde været gældende — VEDTAGET FØLGENDE BESLUTNING: Artikel 1 Fællesskabets finansielle støtte for 1997 til dækning af udgifterne til fremme af reproduktion af laks i Østersøen begrænses til 575 382 ECU. Artikel 2 Denne beslutning er rettet til Kongeriget Sverige. Udfærdiget i Bruxelles, den 18. december 1997. På Rådets vegne F. BODEN Formand